La Nit del Bages per la Independ�ncia convida a fer pinya - Regió7 :: El Diari de la Catalunya Central
La Nit del Bages per la Independ�ncia convida a fer pinya Intervindran Vicent Sanchis, Marina Llansana i s'ha convidat el President Carles Puigdemont
F�lix Salido, Jordi Corrons, Josep Camprub�, �uria Caus i Antoni Bozzo
Francesc Galindo La sisena Nit del Bages per la Independència se celebrarà a Sant Benet de Bages el dia 4 de novembre aquest cop convocada com a Nit del Bages per la República Catalana per la voluntat «de mirar més enllà» i fer pinya «per superar les pressions de l'estat espanyol».
Antoni Bozzo i Josep Camprubí, membres de l´ANC; Jordi Corrons, president d´Òmnium Bages; Fèlix Salido en representació del Cercle Català de Negocis i la portaveu de l'equip de govern de l'Ajuntament de Manresa, Àuria Caus, van fer la presentació d'aquest sopar cívic d'afirmació nacional que ha congregat en les darreres edicions al voltant de tres-centes persones.
La convocatòria es va fer amb l'ànim que sigui «la penúltima edició, ja que l'última serà per celebrar-ho». Hi intervindran Vicent Sanchis, periodista i analista polític; Marina Llansana, vicepresidenta d´Òmnium Cultural, i Carles Puigdemont o un dels consellers del Govern de la Generalitat, en funció de l´agenda del president.
Àuria Caus ha remarcat la sintonia de l´equip de govern municipal amb el procés sobiranista i ha refermat el seu compromís amb les iniciatives que es promouen per assolir els anhels de llibertat de la ciutadania.
Josep Camprubí ha recordat que la Nit del Bages va néixer fa sis anys per commemorar la celebració de les consultes populars sobre la independència de Catalunya a la comarca i ha analitzat el moment actual a Catalunya, amb una majoria social i parlamentària favorable a la independència, però enmig d´actuacions judicials constants, en què la Nit pretén animar els ciutadans i preparar-los per aconseguir avançar definitivament cap a la llibertat.
Unitat d'accióAntoni Bozzo ha remarcat la importància de la unitat d´acció d´entitats com la mateixa ANC, l´AMI, el CCN i Òmnium, en el desenvolupament de les campanyes de la societat civil, en una etapa històrica i irrepetible, en què caldrà estar a punt per defensar les persones encausades per la justícia espanyola.
Fèlix Salido ha refermat la voluntat del col·lectiu d´empresaris que representa de poder treballar en una Catalunya pionera a Europa, sense les traves de l´estat espanyol i ha recordat les darreres declaracions del El Premi Nobel d'Economia, Joseph Stiglitz, favorables a la viabilitat econòmica d´una Catalunya independent.
Finalment, Jordi Corrons, president d´Òmnium Bages ha explicat que la Nit canvia de lema i es fa en una data més avançada de l´any, a causa del procés que viu el país, en el marc d´un sopar cívic d´afirmació nacional obert a tothom.
Fins a l'1 de novembre hi ha temps per fer la inscripció i pagar els 25 euros amb un ingrés a CaixaBank (ES89 2100 0747 21 0200420408).
Més informació a bages@omnium.cat o al telèfon 93 872 63 21.
Carles PuigdemontIndepend�nciaMarina LlansanaNit del Bages per la Independ�nciaVicent Sanchis